proxectonos/corpus_dominio_legal_administrativo_tmp huggingface dataset:
RESOLUCIÓN do 28 de decembro de 2018, da Dirección Xeral de Relacións Institucionais e Parlamentarias, pola que se publican as subvencións anuais da Comunidade Autónoma de Galicia concedidas ás formacións políticas, con representación no Parlamento de Galicia, para atender os gastos de funcionamento, no ano 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 18/01/2019

A Lei 9/2015, do 7 de agosto, de financiamento das formacións políticas e das fundacións e entidades vinculadas ou dependentes delas establece no seu artigo 31 que a Comunidade Autónoma de Galicia, con cargo aos orzamentos xerais do exercicio correspondente, outorgará ás formacións políticas con representación no Parlamento de Galicia e que así o soliciten en cada exercicio, subvencións anuais non condicionadas para atender os gastos de funcionamento en que as ditas formacións incorran no territorio da Comunidade Autónoma. Estas subvencións recóllense expresamente no artigo 2 da Lei orgánica 8/2007, do 4 de xullo, dentro da relación de recursos económicos das formacións políticas.
O artigo 33 da Lei 9/2015 fixa o criterio de repartición da contía da subvención en proporción ao número de escanos e ao número de votos obtido por cada formación nas últimas eleccións ao Parlamento de Galicia. A Resolución da Dirección Xeral de Relacións Institucionais e Parlamentarias do 9 de marzo de 2017 procedeu a fixar, de conformidade co establecido na lei, a contía da subvención que corresponde a cada unha destas formacións políticas no exercicio 2017.
Tendo en conta o anterior, as cantidades aboadas no ano 2017 a cada formación política con representación no Parlamento de Galicia foron as seguintes:
O que se fai publico de conformidade co previsto no artigo 44 da Lei 9/2015, do 7 de agosto, de financiamento das formacións políticas e as entidades vinculadas ou dependentes delas, coa súa inserción no Diario Oficial de Galicia.
Santiago de Compostela, 28 de decembro de 2018
RESOLUCIÓN do 30 de novembro de 2018 pola que se publica o plan de estudos do máster universitario en Optometría.
Universidade de Santiago de Compostela — III. Outras disposicións — 17/01/2019

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 3 de agosto de 2018 (publicado no BOE do 7 de setembro por Resolución do secretario xeral de universidades do 29 de agosto).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial do máster universitario en Optometría pola Universidade de Santiago de Compostela.
Santiago de Compostela, 30 de novembro de 2018
Código RUCT: 4316688.
Rama de coñecemento: Ciencias da Saúde.
Universidades participantes: Universidade de Santiago de Compostela.
Modalidade de impartición: semipresencial.
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
EXTRACTO da Resolución do 20 de decembro de 2018 pola que se modifican os créditos orzamentarios das bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020 (Galicia Emprende).
Instituto Galego de Promoción Económica — III. Outras disposicións — 17/01/2019

BDNS (Identif.): 404469.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Modificación dos créditos orzamentarios
Modifícanse os créditos da convocatoria 2017.2 das axudas para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020 (Galicia Emprende) (DOG núm. 120, do 25 de xuño), que se aboarán con cargo á aplicación orzamentaria 09.A1.741A.7704, e quedan do seguinte xeito:
Convocatoria 2018.2: 1.253.035,95 € para o ano 2019 e 538.569,49 € para o ano 2020.
Santiago de Compostela, 20 de decembro de 2018
RESOLUCIÓN do 30 de novembro de 2018 pola que se publica o plan de estudos do máster universitario en Xenómica e Xenética.
Universidade de Santiago de Compostela — III. Outras disposicións — 17/01/2019

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 3 de agosto de 2018 (publicado no BOE do 7 de setembro por Resolución do secretario xeral de universidades do 29 de agosto).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial do máster universitario en Xenómica e Xenética pola Universidade de Santiago de Compostela e a Universidade de Vigo.
Santiago de Compostela, 30 de novembro de 2018
Código RUCT: 4316711.
Rama de coñecemento: Ciencias da Saúde.
Universidades participantes: Universidade de Santiago de Compostela e Universidade de Vigo.
Modalidade de Impartición: presencial e semipresencial.
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
O mestrado contempla tres especialidades:
– Especialidade en Diversidade Xenética.
– Especialidade en Aplicacións Xenéticas.
– Especialidade en Xenética Humana.
Para obter unha especialidade o alumno deberá cursar cinco materias optativas do módulo da especialidade elixida. Pódese obter a titulación sen especialidade; neste caso o alumno poderá elixir as cinco materias optativas que ten que cursar de entre todas as ofertadas na titulación sen ter en conta o módulo ao que pertencen.
RESOLUCIÓN do 30 de novembro de 2018 pola que se publica o plan de estudos do máster universitario en Enerxías Renovables, Cambio Climático e Desenvolvemento Sustentable.
Universidade de Santiago de Compostela — III. Outras disposicións — 17/01/2019

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 3 de agosto de 2018 (publicado no BOE do 7 de setembro por Resolución do secretario xeral de universidades do 29 de agosto).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial do máster universitario en Enerxías Renovables, Cambio Climático e Desenvolvemento Sustentable pola Universidade de Santiago de Compostela.
Santiago de Compostela, 30 de novembro de 2018
Código RUCT: 4316632.
Rama de coñecemento: Ciencias.
Universidades participantes: Universidade de Santiago de Compostela.
Modalidade de impartición: presencial.
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
RESOLUCIÓN do 20 de decembro de 2018 pola que se modifican os créditos orzamentarios das bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020 (Galicia Emprende).
Instituto Galego de Promoción Económica — III. Outras disposicións — 17/01/2019

Mediante a Resolución do 15 de xuño de 2018 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria para o exercicio 2018 en réxime de concorrencia competitiva (Galicia Emprende) (DOG núm. 120, do 25 de xuño).
No punto terceiro do resolvo establécense os créditos dispoñibles para as convocatorias 2018.1 e 2018.2, e que, no caso de remanente de crédito da primeira convocatoria, se incrementará o crédito da segunda convocatoria mediante modificación desta resolución, que se publicará no Diario Oficial de Galicia.
Na Resolución do 15 de xuño de 2018 (DOG núm. 120, do 25 de xuño) o crédito dispoñible para a primeira convocatoria ascendía a 2.000.000 €, dos que se comprometeron 1.208.394,56 €, do que resulta un remanente de 1.791.605,44 €.
Na súa virtude e de conformidade coas facultades que teño conferidas,
Único.
Modificar os créditos da convocatoria 2018.2 das axudas para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020 (Galicia Emprende) (DOG núm. 120, do 25 de xuño), que queda do seguinte xeito:
Santiago de Compostela, 20 de decembro de 2018
RESOLUCIÓN do 30 de novembro de 2018 pola que se publica o plan de estudos do máster universitario en Biodiversidade Terrestre: Caracterización, Conservación e Xestión.
Universidade de Santiago de Compostela — III. Outras disposicións — 17/01/2019

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 3 de agosto de 2018 (publicado no BOE do 7 de setembro, por Resolución do secretario xeral de universidades do 29 de agosto).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial do máster universitario en Biodiversidade Terrestre: Caracterización, Conservación e Xestión pola Universidade da Coruña, a Universidad de Santiago de Compostela e a Universidade de Vigo.
Santiago de Compostela, 30 de novembro de 2018
Código RUCT: 4316672.
Rama de coñecemento: Ciencias.
Universidades participantes: Universidade da Coruña, Universidade de Santiago de Compostela e Universidade de Vigo.
Modalidade de impartición: presencial.
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
EXTRACTO da Orde do 27 de decembro de 2018 pola que se anuncia a convocatoria de subvencións para a presentación de proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2018/19 (código de procedemento PL500B).
Consellería de Cultura e Turismo — III. Outras disposicións — 24/01/2019

BDNS (Identif.): 435767.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Os centros de titularidade privada de Galicia que imparten ensino regrado de nivel non universitario, sexan persoas físicas ou xurídicas, que cumpran os requisitos e as condicións que se establecen nesta orde.
Segundo. Obxecto
O establecemento de subvencións para a realización de proxectos de fomento do uso do galego dos centros privados de ensino de Galicia, promovidos polos equipos de dinamización da lingua galega e polo profesorado responsable do proxecto, naqueles centros de ensino que conten con menos de seis unidades, durante o curso escolar 2018/19 (PL500B).
Terceiro. Bases reguladoras
Orde do 27 de decembro de 2018 pola que se anuncia a convocatoria de subvencións para a presentación de proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2018/19 (PL500B).
Publicadas no Diario Oficial de Galicia.
Cuarto. Contía
Importe total da convocatoria: 22.600 euros.
Quinto. Prazo de presentación de solicitudes
Un mes, que se contará a partir do día seguinte ao da publicación desta convocatoria no Diario Oficial de Galicia.
Santiago de Compostela, 27 de decembro de 2018
EXTRACTO da Orde do 27 de decembro de 2018 pola que se anuncia a convocatoria de axudas para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2018/19 (código de procedemento PL500A).
Consellería de Cultura e Turismo — III. Outras disposicións — 24/01/2019

BDNS (Identif.): 435760.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Destinatarios
Os centros de titularidade pública de Galicia que imparten ensino regrado de nivel non universitario.
Segundo. Obxecto
A presentación e a realización de proxectos de fomento do uso do galego dos centros públicos de ensino de Galicia dependentes da Consellería de Educación, Universidade e Formación Profesional, promovidos polos equipos de dinamización da lingua galega e polo profesorado responsable do proxecto naqueles centros de ensino que conten con menos de seis unidades, durante o curso escolar 2018/19 (PL500A), e o establecemento de axudas que apoien o seu financiamento.
Terceiro. Bases reguladoras
Orde do 27 de decembro de 2018 pola que se anuncia a convocatoria de axudas para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2018/19 (PL500A).
Publicadas no
Diario Oficial de Galicia
.
Cuarto. Contía
Importe total da convocatoria: 300.000 euros.
Quinto. Prazo de presentación de solicitudes
Vinte días naturais, que se contarán a partir do día seguinte ao da publicación desta convocatoria no
Diario Oficial de Galicia
.
Santiago de Compostela, 27 de decembro de 2018
RESOLUCIÓN do 17 de xaneiro de 2019, da Secretaría Xeral de Emprego, pola que se fai público o esgotamento de crédito orzamentario da Orde do 27 de marzo de 2018, pola que se establecen as bases reguladoras dun programa a prol da contratación e formación das persoas mozas e se procede á súa convocatoria para o ano 2018.
Consellería de Economía, Emprego e Industria — III. Outras disposicións — 24/01/2019

A Orde do 27 de marzo de 2018 pola que se establecen as bases reguladoras dun programa a prol da contratación e formación das persoas mozas e se procede á súa convocatoria para o ano 2018 (Diario Oficial de Galicia número 72, do 13 de abril), establece no seu artigo 4, que a concesión das axudas previstas para o ano 2018 nesta orde estará suxeita á existencia do crédito orzamentario e que e, de ser o caso, segundo o disposto no artigo 31.4 da Lei 9/2007, do 13 de xuño, de subvencións de Galicia, publicarase mediante resolución da persoa titular da secretaría xeral competente da xestión do programa o esgotamento das partidas orzamentarias asignadas.
Unha vez resoltas as solicitudes presentadas ao abeiro da Orde do 27 de marzo de 2018, seguindo a súa orde de entrada, constátase que se esgotou o orzamento dispoñible para a concesión das axudas.
A última solicitude resolta favorablemente ao abeiro da aplicación orzamentaria 09.40.322C.470.3, código de proxecto 2016 00308, cunha contía de 1.888.000 euros foi o expediente TR349T 2018/389-0 presentado o día 7 de xuño de 2018 na sede electrónica.
En virtude do anterior, a persoa titular da Secretaría Xeral de Emprego, por delegación do conselleiro de Economía, Emprego e Industria
Dar a conocer o esgotamento do crédito dispoñible para as axudas convocadas pola Orde do 27 de marzo de 2018, pola que se establecen as bases reguladoras dun programa a prol da contratación e formación das persoas mozas e se procede á súa convocatoria para o ano 2018, con data do 7 de xuño de 2018 ás 20.05 horas.
Santiago de Compostela, 17 de xaneiro de 2019
CORRECCIÓN DE ERROS. Decreto 172/2018, do 20 de decembro, polo que se aproba o Regulamento de organización e réxime de funcionamento do Xurado de Expropiación de Galicia.
Consellería de Infraestruturas e Mobilidade — I. Disposicións xerais — 23/01/2019

Advertido erro no citado decreto, publicado no Diario Oficial de Galicia número 9, do 14 de xaneiro de 2019, cómpre realizar a seguinte corrección:
Na páxina 1783, no número 3 do artigo 7, onde di: «... dos cadros de valores...», debe dicir: «... do relatorio de valores...».
RESOLUCIÓN do 15 de xaneiro de 2019, da Dirección Xeral de Patrimonio Natural, pola que se dá publicidade das axudas concedidas ao abeiro da Orde do 12 de decembro de 2017 pola que se establecen as bases reguladoras das axudas para paliar os danos producidos polo lobo e se convocan para o ano 2018.
Consellería de Medio Ambiente, Territorio e Vivenda — III. Outras disposicións — 24/01/2019

Orde do 12 de decembro de 2017, da Consellería de Medio Ambiente e Ordenación do Territorio, estableceu as bases e convocou para o ano 2018 as axudas para paliar os danos producidos polo lobo.
De conformidade co disposto no artigo 15 da Lei 9/2007, do 13 de xuño, de subvencións de Galicia, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
De acordo co anterior,
Facer pública a aprobación das axudas que se relacionan como anexo a esta resolución, axustándose aos principios de publicidade, concorrencia, obxectividade, transparencia, igualdade e non discriminación, para as que a Directora Xeral de Patrimonio Natural da Consellería de Medio Ambiente, Territorio e Vivenda, no desenvolvemento das súas funcións delegadas nas bases reguladoras destas axudas, formulou resolución de concesión no ano 2018:
a) Norma reguladora da convocatoria: Orde do 12 de decembro de 2017 pola que se establecen as bases reguladoras das axudas para paliar os danos producidos polo lobo e se convocan para o ano 2018.
b) Aplicación orzamentaria: 07.03.541B.470.1.
c) Finalidade da axuda: compensación polos danos ocasionados polos ataques do lobo ás reses das explotacións gandeiras.
d) Destinatarios: propietarios de reses de explotación gandeira.
Santiago de Compostela, 15 de xaneiro de 2019
ORDE do 18 de xaneiro de 2019 pola que se amplía o prazo de presentación de solicitudes establecido na Orde do 7 de decembro de 2018 pola que se procede á terceira convocatoria das subvencións do Programa de incentivos á formación de persoas traballadoras ocupadas en sectores estratéxicos para as empresas galegas, cofinanciadas polo programa operativo FSE Galicia 2014-2020.
Consellería de Economía, Emprego e Industria — III. Outras disposicións — 24/01/2019

A Orde do 7 de decembro de 2018 pola que se procede á terceira convocatoria das subvencións do Programa de incentivos á formación de persoas traballadoras ocupadas en sectores estratéxicos para as empresas galegas, cofinanciadas polo programa operativo FSE Galicia 2014-2020, determina no seu artigo 6 que «o prazo de presentación de solicitudes será dun mes, que se contará desde o día seguinte ao da súa publicación no Diario Oficial de Galicia».
Atendendo a que segundo a disposición derradeira segunda da devandita orde determina que «esta orde entrará en vigor o día seguinte ao da súa publicación no Diario Oficial de Galicia», o prazo de presentación de instancias remataría o vindeiro 28 de xaneiro de 2019.
Consonte o artigo 32 da Lei 39/2015, do 1 de outubro, do procedemento administrativo común das administracións públicas. «A Administración, salvo precepto en contrario, poderá conceder de oficio ou por petición dos interesados unha ampliación dos prazos establecidos, que non exceda a metade destes, se as circunstancias o aconsellan e con isto non se prexudican dereitos de terceiro».
Para favorecer a máxima presentación de solicitudes, o que redunda no obxectivo básico da convocatoria de subministrar formación ao maior número posible de empresas, posibilitando unha mellor e maior execución das accións formativas financiadas con cargo a esta convocatoria, é necesario proceder a ampliación do prazo correspondente ata o 11 de febreiro de 2019.
Por todo o exposto e no uso das facultades que me foron concedidas,
Artigo único. Ampliación do prazo do artigo 6 da Orde do 7 de decembro de 2018
O prazo que sinala o artigo 6 da Orde do 7 de decembro de 2018 pola que se procede á terceira convocatoria das subvencións do Programa de incentivos á formación de persoas traballadoras ocupadas en sectores estratéxicos para as empresas galegas, cofinanciadas polo programa operativo FSE Galicia 2014-2020, queda ampliado ata o vindeiro 11 de febreiro de 2019.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de xaneiro de 2019
ORDE do 18 de xaneiro de 2019 pola que se amplía o prazo de presentación de solicitudes establecido na Orde do 7 de decembro de 2018 pola que se procede á terceira convocatoria das subvencións para o financiamento das accións formativas con compromiso de contratación en unidades formativas das empresas (código de procedemento TR301P) e á segunda convocatoria dos incentivos á contratación vinculados (código de procedemento TR349X).
Consellería de Economía, Emprego e Industria — III. Outras disposicións — 24/01/2019

A Orde do 7 de decembro de 2018 pola que se procede á terceira convocatoria das subvencións para o financiamento das accións formativas con compromiso de contratación en unidades formativas das empresas (código de procedemento TR301P) e á segunda convocatoria dos incentivos á contratación vinculados (código de procedemento TR349X), determina no seu artigo 5 que «o prazo de presentación de solicitudes será dun mes, que se contará desde o día seguinte ao da súa publicación no Diario Oficial de Galicia».
Atendendo a que segundo a disposición derradeira segunda da devandita orde determina que «esta orde entrará en vigor o día seguinte ao da súa publicación no Diario Oficial de Galicia», o prazo de presentación de instancias remataría o vindeiro 28 de xaneiro de 2019.
Consonte o artigo 32 da Lei 39/2015, do 1 de outubro, do procedemento administrativo común das administracións públicas. «A Administración, salvo precepto en contrario, poderá conceder de oficio ou por petición dos interesados unha ampliación dos prazos establecidos, que non exceda a metade destes, se as circunstancias o aconsellan e con isto non se prexudican dereitos de terceiro».
Para favorecer a máxima presentación de solicitudes, o que redunda no obxectivo básico da convocatoria de subministrar formación ao maior número posible de desempregados, posibilitando unha mellor e maior execución das accións formativas financiadas con cargo a esta convocatoria, é necesario proceder a ampliación do prazo correspondente ata o 11 de febreiro de 2019.
Por todo o exposto e no uso das facultades que me foron concedidas,
Artigo único. Ampliación do prazo do artigo 5 da Orde do 7 de decembro de 2018
O prazo que sinala o artigo 5 da Orde do 7 de decembro de 2018 pola que se procede á terceira convocatoria das subvencións para o financiamento das accións formativas con compromiso de contratación en unidades formativas das empresas (código de procedemento TR301P) e á segunda convocatoria dos incentivos á contratación vinculados (código de procedemento TR349X), queda ampliado ata o vindeiro 11 de febreiro de 2019.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de xaneiro de 2019
EXTRACTO da Orde do 20 de decembro de 2018 pola que se regula o réxime de subvencións ás organizacións sindicais para o ano 2019.
Consellería de Economía, Emprego e Industria — III. Outras disposicións — 24/01/2019

BDNS (Identif.): 435571.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Organizacións sindicais con representación no ámbito da Comunidade Autónoma de Galicia.
Segundo. Obxecto
A convocatoria de axudas que concederá a Consellería de Economía, Emprego e Industria ás organizacións sindicais con representación na Comunidade Autónoma de Galicia, para o desenvolvemento das súas actividades ordinarias durante o ano 2019, para o funcionamento dos seus gabinetes técnicos e para plans de formación de cadros e delegadas e delegados sindicais, co fin último da mellora das condicións de traballo na Comunidade Autónoma de Galicia.
Terceiro. Bases reguladoras
Orde do 20 de decembro de 2018 pola que se regula o réxime de subvencións ás organizacións sindicais para o ano 2019.
Cuarto. Importe
Para a concesión destas axudas destínase un millón noventa e nove mil oitocentos euros (1.099.800 €), de acordo coa seguinte distribución:
Axudas para o desenvolvemento das actividades ordinarias das organizacións sindicais durante o ano 2019: 780.200 € proporcionalmente distribuídos entre as organizacións sindicais solicitantes, segundo o número de representantes que tivesen o 31 de decembro de 2018 en virtude das eleccións realizadas nas empresas e nas administracións públicas no ámbito de Galicia.
Axudas para a creación e/ou o funcionamento de gabinetes técnicos das organizacións sindicais e para plans de formación de cadros e delegadas e delegados sindicais: 319.600 € proporcionalmente distribuídos entre as organizacións sindicais intersectoriais que o soliciten, segundo o número de representantes que tivesen o 31 de decembro de 2018 en virtude das eleccións realizadas nas empresas e nas administracións públicas no ámbito de Galicia.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte á data de publicación desta orde no Diario Oficial de Galicia.
Santiago de Compostela, 20 de decembro de 2018
RESOLUCIÓN do 11 de xaneiro de 2019 de nomeamento dun membro do Comité Territorial de Ética da Investigación da Coruña-Ferrol.
Consellería de Sanidade — II. Autoridades e persoal — 22/01/2019

A presidenta do Comité Territorial de Ética da Investigación da Coruña-Ferrol enviou, o día 20 de decembro de 2018, un escrito á Secretaría Xeral Técnica da Consellería de Sanidade no cal solicita o nomeamento de María Otero Santiago como novo membro do Comité Territorial de Ética da Investigación da Coruña-Ferrol.
Antecedentes:
Mediante a Resolución do 1 de febreiro de 2018, que se publicou no DOG núm. 29, do 9 de febreiro, concedeuse a renovación da acreditación do Comité Territorial de Ética da Investigación da Coruña-Ferrol, estableceuse a súa sede e nomeáronse como membros as persoas que se relacionaban no seu anexo.
Consideracións legais e técnicas:
O Decreto 63/2013, do 11 de abril, polo que se regulan os comités de ética da investigación en Galicia, recolle no capítulo III a regulamentación correspondente aos comités territoriais.
No que atinxe á súa composición, os comités territoriais de ética da investigación terán, segundo dispón o número 1 do artigo 9, «unha composición multidisciplinar e estarán formados por un mínimo de nove e un máximo de quince membros de forma que se asegure a súa independencia, competencia e experiencia na toma de decisións e no cumprimento das súas funcións».
Na actualidade, o Comité Territorial de Ética da Investigación da Coruña-Ferrol conta con trece membros, polo que, coa incorporación dun novo membro, a súa composición se axusta aos citados topes numéricos.
Pola súa banda, o número 5 do artigo 9 sinala que «os membros destes comités serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada de homes e mulleres».
Logo de ver o que se expuxo, e de acordo coa proposta que efectuou a Secretaría Xeral Técnica desta consellería,
Nomear a María Otero Santiago membro do Comité Territorial de Ética da Investigación da Coruña-Ferrol.
Santiago de Compostela, 11 de xaneiro de 2019
CORRECCIÓN DE ERROS. Resolución do 26 de decembro de 2018 pola que se establecen as bases reguladoras para a concesión, en réxime de concorrencia competitiva, de subvencións a entidades locais para actuacións de mellora das infraestruturas turísticas no medio rural e se anuncia a convocatoria para o ano 2019.
Axencia Turismo de Galicia — III. Outras disposicións — 21/01/2019

Advertidos erros na citada resolución, publicada no
Diario Oficial de Galicia
núm. 11, do 16 de xaneiro de 2019, faise necesario publicar as seguintes correccións:
1. Na páxina 2417, artigo 4 (persoas beneficiarias), punto 7, onde di: «7. Os concellos solicitantes deberán ter remitidas as contas correspondentes ao exercicio orzamentario de 2018 ao Consello de Contas. Este requisito deberá estar cumprido antes do remate do prazo de presentación de solicitudes. No caso das agrupacións ou asociacións de concellos, deberán cumprir este requisito todos os concellos agrupados ou asociados, polo que o incumprimento por parte dalgún dos concellos participantes na solicitude de subvención suporá a inadmisión desta.»; debe dicir: «7. Os concellos solicitantes deberán ter remitidas as contas xerais de cada exercicio orzamentario ao Consello de Contas. Este requisito deberá estar cumprido antes do remate do prazo de presentación de solicitudes. No caso das agrupacións ou asociacións de concellos, deberán cumprir este requisito todos os concellos agrupados ou asociados, polo que o incumprimento por parte dalgún dos concellos participantes na solicitude de subvención suporá a inadmisión desta».
2. Engádese ao final da citada resolución o anexo IX (deseño do panel ou cartel informativo da subvención).
Estas correccións non afectan o prazo de presentación de solicitudes.
CORRECCIÓN DE ERROS. Extracto da Resolución do 17 de decembro de 2018 pola que se establecen as bases reguladoras para a concesión, en réxime de concorrencia competitiva, das axudas para o fomento da contratación de persoal tecnólogo para a realización de actividades de I+D+i nas empresas e organismos de investigación en Galicia (Programa Principia), e se procede á súa convocatoria para o ano 2019 (código de procedemento IN848C).
Axencia Galega de Innovación — III. Outras disposicións — 21/01/2019

A
dvertido erro no referido Extracto da resolución, na versión en castelán, publicado no
Diario Oficial de Galicia
núm. 8, do 11 de xaneiro de 2019.
Faise a corrección na versión do DOG neste idioma. Tal corrección non procede no texto en galego.
CORRECCIÓN DE ERROS. Resolución do 17 de decembro de 2018 pola que se establecen as bases reguladoras para a concesión, en réxime de concorrencia competitiva, das axudas para o fomento da contratación de tecnólogos para a realización de actividades de I+D+i nas empresas e organismos de investigación en Galicia (Programa Principia), e se procede á súa convocatoria para o ano 2019 (código de procedemento IN848C).
Axencia Galega de Innovación — III. Outras disposicións — 21/01/2019

Advertidos erros na referida resolución, na versión en castelán, publicada no
Diario Oficial de Galicia
núm. 8, do 11 de xaneiro de 2019.
Fanse as correccións na versión do DOG neste idioma. Tales correccións non proceden no texto en galego.
RESOLUCIÓN do 8 de xaneiro de 2019 pola que se dá publicidade aos convenios de colaboración subscritos no terceiro cuadrimestre do ano 2018.
Axencia Turismo de Galicia — III. Outras disposicións — 21/01/2019

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Primeiro. Darlle publicidade á relación dos convenios de colaboración subscritos pola Axencia Turismo de Galicia nos meses de setembro, outubro, novembro e decembro do ano 2018, que se incorpora como anexo I a esta resolución.
Segundo. Así mesmo, e aos efectos de completar a Resolución do 11 de setembro de 2018 pola que se dá publicidade aos convenios de colaboración subscritos por este organismo no segundo cuadrimestre do ano 2018 (DOG núm. 179, do 19 de setembro), dáse publicidade aos convenios de colaboración pendentes de publicar subscritos no segundo cuadrimestre do 2018 pola Axencia Turismo de Galicia, que se incorporan como anexo II a esta resolución.
Santiago de Compostela, 8 de xaneiro de 2019
RESOLUCIÓN do 9 de xaneiro de 2019 pola que se lles dá publicidade aos convenios de colaboración subscrito no terceiro cuadrimestre do ano 2018.
Axencia Galega das Industrias Culturais — III. Outras disposicións — 21/01/2019

O artigo 15 da Lei 1/2016, do 18 de xaneiro, de transparencia e bo goberno impón a cada Consellería ou entidade da Xunta de Galicia a obriga de publicar no
Diario Oficial de Galicia
una relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Dar publicidade á relación dos convenios subscritos pola Axencia Galega das Industrias Culturais (Agadic) no terceiro cuadrimestre do ano 2018, que se incorpora como anexo a esta resolución.
Santiago de Compostela, 9 de xaneiro de 2019
DECRETO 175/2018, do 20 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción da Vía Ártabra, treito: N-VI - AP-9, de clave AC/04/156.01.4.1, nos concellos de Cambre, Oleiros e Sada.
Consellería de Infraestruturas e Mobilidade — III. Outras disposicións — 21/01/2019

Antecedentes:
Primeiro. Mediante a Resolución da Axencia Galega de Infraestruturas do 12 de xaneiro de 2017 aprobouse provisionalmente o proxecto de construción da Vía Ártabra, treito: N-VI - AP-9, de clave AC/04/156.01.4.1, e no
Diario Oficial de Galicia
, do 8 de febreiro de 2017 publicouse o anuncio polo que se somete o proxecto aprobado a información publica e informe das administracións afectadas.
Segundo. Tras a análise dos certificados, informes e alegacións presentados, e tal e como establece o artigo 22.3 da Lei 8/2013, do 28 de xuño, de estradas de Galicia, aprobouse no Consello da Xunta de Galicia do 5 de decembro de 2018 o expediente de información pública e informe das administracións afectadas, do proxecto de construción da Vía Ártabra, treito: N-VI - AP-9, de clave AC/04/156.01.4.1.
Este proxecto de construción ten por obxecto a execución dun treito da autovía AG-13 (Vía Ártabra), en concreto, o que une a estrada N-VI coa autoestrada AP-9, dando continuidade ao treito actualmente en servizo que une O Castelo, extremo sur da VG-13, coa estrada N-VI.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia na súa reunión do día vinte de decembro de dous mil dezaoito,
Artigo único. Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción da Vía Ártabra, treito: N-VI - AP-9, de clave AC/04/156.01.4.1.
Santiago de Compostela, vinte de decembro de dous mil dezaoito
RESOLUCIÓN do 7 de xaneiro de 2019, da Secretaría Xeral Técnica da Consellería de Medio Ambiente, Territorio e Vivenda, pola que se lles dá publicidade aos convenios de colaboración subscritos durante o terceiro cuadrimestre do ano 2018.
Consellería de Medio Ambiente, Territorio e Vivenda — III. Outras disposicións — 21/01/2019

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia e para dar cumprimento a esa obriga,
Dar publicidade á relación de convenios de colaboración subscritos pola Consellería de Medio Ambiente, Territorio e Vivenda durante o terceiro cuadrimestre do ano 2018, que se incorpora como anexo a esta resolución.
Santiago de Compostela, 7 de xaneiro de 2019
RESOLUCIÓN do 16 de xaneiro de 2019 pola que se publican os convenios de colaboración asinados no terceiro cuadrimestre de 2018.
Axencia Galega de Desenvolvemento Rural — III. Outras disposicións — 28/01/2019

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no terceiro cuadrimestre de 2018, que figuran no anexo.
Santiago de Compostela, 16 de xaneiro de 2019
EXTRACTO da Resolución do 13 de decembro de 2018 pola que se aproban as bases reguladoras de subvencións a proxectos de adquisición de maquinaria e equipamento en actividades non agrícolas, cofinanciadas co Fondo Europeo Agrícola de Desenvolvemento Rural no marco do Programa de desenvolvemento rural (PDR) de Galicia 2014-2020, e se anuncia a convocatoria para o ano 2019.
Axencia Galega de Desenvolvemento Rural — III. Outras disposicións — 28/01/2019

BDNS (Identif.): 435774.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pódese consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
a) Microempresas e pequenas empresas situadas en zonas rurais. Para estes efectos, a definición de pequena empresa é a que resulta do Regulamento (UE) nº 651/2014, do 17 de xuño, pola que se declaran determinadas categorías de axudas compatibles co mercado interior, en aplicación dos artigos 107 e 108 do Tratado de funcionamento da Unión Europea (TFUE).
b) Persoas físicas que residan nunha zona rural.
c) Titulares dunha explotación agraria ou membros da súa unidade familiar, que diversifiquen as súas actividades en ámbitos non agrícolas e que desenvolvan o seu proxecto na propia explotación.
Segundo. Obxecto
Apoio á ampliación e modernización de pequenas empresas mediante a adquisición de equipos produtivos destinados a actividades non agrícolas.
Terceiro. Bases reguladoras
Resolución do 13 de decembro de 2018 pola que se aproban as bases reguladoras de subvencións a proxectos de adquisición de maquinaria e equipamento en actividades non agrícolas, cofinanciadas co Fondo Europeo Agrícola de Desenvolvemento Rural no marco do PDR de Galicia 2014-2020, e se anuncia a convocatoria para o ano 2019.
Cuarto. Contía
A contía global da convocatoria é de 1.150.000 €, que se financiarán con cargo á conta orzamentaria 14-A1-712A-770.0 dos orzamentos da Axencia Galega de Desenvolvemento Rural para o ano 2019.
Este crédito está cofinanciado nun 75 % por Feader, no marco da medida 6.4 do PDR de Galicia 2014-2020.
Quinto. Prazo de presentación de solicitudes
O prazo para presentar as solicitudes será dun (1) mes, contado a partir do día seguinte ao da publicación da resolución da convocatoria no
Diario Oficial de Galicia
(DOG).
Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte.
Sexto. Outros datos
A concesión de axudas tramitarase en réxime de concorrencia competitiva.
Os proxectos subvencionados recibirán unha porcentaxe de axuda do 45% dos gastos subvencionables.
As axudas concedidas están amparadas no Regulamento (UE) nº 1407/2013 da Comisión, do 18 de decembro de 2013 (DO L352, do 24 de decembro), referente á aplicación dos artigos 107 e 108 do TFUE.
Santiago de Compostela, 13 de decembro de 2018
EXTRACTO da Orde do 14 de novembro de 2018 pola que se establecen as bases reguladoras e se convocan axudas destinadas ao alumnado do Sistema universitario de Galicia que, por causas sobrevidas e imprevistas ocorridas ao longo do curso académico 2018/19, teña dificultades económicas para continuar estudos.
Consellería de Educación, Universidade e Formación Profesional — III. Outras disposicións — 28/01/2019

BDNS (Identif.): 436012.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
O alumnado que curse estudos universitarios oficiais conducentes a unha titulación de grao, no curso académico 2018/19, nas universidades do Sistema universitario de Galicia.
Segundo. Obxecto
Convocar, en réxime de concorrencia non competitiva, axudas destinadas ao alumnado do Sistema universitario de Galicia cunha necesidade urxente de recursos económicos motivada por causas sobrevidas e imprevistas ocorridas durante o actual curso académico que lle impida ou dificulte a continuidade dos seus estudos.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía das bolsas
O importe global previsto na orde é de 110.000 euros.
Para determinar a contía da axuda que se lle concederá a cada solicitante, teranse en conta como criterios de distribución os seguintes limiares de renda per cápita:
Quinto. Prazo para presentar as solicitudes
– Se a causa sobrevida e imprevista acontecese con anterioridade á publicación desta orde, o prazo para presentar as solicitudes será dun mes, contado desde o día seguinte ao da publicación da orde no Diario Oficial de Galicia.
– Se a causa sobrevida e imprevista acontece con posterioridade á publicación desta orde, o prazo para presentar as solicitudes será dun mes desde que aconteceu a causa sobrevida e, nestes casos, a data límite para presentar as solicitudes será o 31 de xullo de 2019, sen prexuízo do sinalado no artigo 3.b) da orde.
Santiago de Compostela, 14 de novembro de 2018
CORRECCIÓN DE ERROS. Extracto da Resolución do 26 de decembro de 2018 pola que se convoca unha bolsa de formación en estudos relacionados co dereito administrativo.
Escola Galega de Administración Pública — III. Outras disposicións — 28/01/2019

BDNS (Identif.): 435680.
Advertido un erro no extracto da citada resolución, publicado no
Diario Oficial de Galicia
número 18, do 25 de xaneiro de 2019, cómpre efectuar a seguinte corrección:
Na páxina 4.937, no punto primeiro, Persoas beneficiarias, onde di: «Ter rematados os estudos académicos con posterioridade a xaneiro do ano 2012 e acreditadas a titulación de licenciatura ou grao en economía», debe dicir: «Ter rematados os estudos académicos con posterioridade a xaneiro do ano 2012 e acreditada a titulación de licenciatura ou grao en Dereito.».
CORRECCIÓN DE ERROS. Resolución do 26 de decembro de 2018 pola que se convoca unha bolsa de formación en estudos relacionados co dereito administrativo.
Escola Galega de Administración Pública — III. Outras disposicións — 28/01/2019

Advertido erro na referida resolución, publicada no DOG número 18, do 25 de xaneiro de 2019, cómpre facer a seguinte corrección:
– Na páxina 4919, onde di: «Ter rematados os estudos académicos con posterioridade a xaneiro do ano 2012 e acreditadas a titulación de licenciatura ou grao en economía. (...)», debe dicir: «Ter rematados os estudos académicos con posterioridade a xaneiro do ano 2012 e acreditada a titulación de licenciatura ou grao en Dereito (...)».
RESOLUCIÓN do 10 de xaneiro de 2019 pola que se dá publicidade dos convenios de colaboración subscritos no terceiro cuadrimestre do ano 2018.
Instituto Galego da Vivenda e Solo — III. Outras disposicións — 22/01/2019

O artigo 15.2 da Lei 1/2016, do 18 de xaneiro, de transparencia e bo goberno impón a cada consellería ou entidade da Xunta de Galicia a obriga de publicar no
Diario Oficial de Galicia
, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para darlle cumprimento a esa obriga,
Artigo único
Darlle publicidade á relación dos convenios subscritos polo Instituto Galego da Vivenda e Solo no terceiro cuadrimestre do ano 2018, que se incorpora como anexo a esta resolución.
Santiago de Compostela, 10 de xaneiro de 2019